Bétera àmplia l'horari de la seua Biblioteca i aferma la seua Sala d'Estudi
21 de abril de 2023

· Com cada any, la Biblioteca municipal àmplia el seu horari durant les èpoques d'exàmens facilitant un espai d'estudi als joves beterenses.

· Del 2 de maig al 7 de juliol la Sala d'Estudi estarà oberta de 09:30h a 00:00h ininterrompudament de dilluns a divendres.

Horari especial per a la Biblioteca de Bétera del 2 de maig al 7 de juliol, així ho ha anunciat l'Ajuntament de la localitat que posa a la disposició de la ciutadania l'obertura de la Biblioteca en horari ininterromput de 09:30h a 00:00h de dilluns a divendres.

Des de fa anys la Biblioteca ofereix aquest servei en època d'exàmens, tant al gener com al maig, mes en què els veïns i veïnes de Bétera a més preparen la prova PAU d'accés a la Universitat oferint així majors possibilitats als joves beterenses perquè no tinguen la necessitat d'eixir de Bétera per a preparar els seus exàmens.

Aquest horari ampliat permet als estudiants organitzar el seu temps d'estudi en un entorn tranquil i silenciós apte per a preparar les seues proves. D'aquesta manera, la Biblioteca Municipal ofereix als usuaris d'aquesta sala un horari especial i ampliat, connexió a internet, connexió d'equips portàtils a la xarxa elèctrica i col·leccions d'obres de referència destinades a la seua consulta.

Una Sala d'Estudi que té molt bon acolliment i acceptació per part dels joves beterenses que any rere any acudeixen a la Biblioteca a preparar el seu futur acadèmic i professional.